text: মাকতাবা শামিলা এর পূর্ণ নাম আল মাকতাবাতুশ শামিলাহ ( আরবি : المكتبة الشاملة ; ইংরেজি : Al-Maktabah Ash-Shamilah ) হল য় ওয়েবসাইট ভিত্তিক বৃহৎ পরিসরে একটি প্রসিদ্ধ ইসলামিক গ্রন্থাগার । মুসলিম বিশ্বে এর পরিচিতি দিন দিন বৃদ্ধি পাচ্ছে । সৌদি আরব থেকে আরবি ভাষায় এটি প্রকাশিত । বিস্তৃত গ্রন্থাগারটি ইসলামিক বই পড়ার জন্য একটি সহায়ক স্থান, এতে প্রায় ৭০০০ বই অন্তর্ভুক্তি রয়েছে, দিনে দিনে এ হিসেব হয়তো আরও  বৃদ্ধি পাবে ।
  
  ইতিহাস 
  প্রথমত এটি ব্যক্তিগত ব্যবহারের জন্য তৈরি করা হয়েছিল । তখন এটি ছিল নিতান্তই একটি সাধারণ গ্রন্থাগার । বই সম্বলিত পোস্টগুলি ছড়িয়ে দেওয়ার মধ্যেই এটি ছিল সীমাবদ্ধ । এরপর দিনে দিনে এটি একটি বিশাল গ্রন্থাগারে পরিণত হয় । নিচে তার প্রকাশনা সংস্করণগুলি উল্লেখ করা হল ।
   
   হিজরি ১৪২৬ সনের সফর মাসে, মুতাবিক ২০০৫ খ্রিস্টাব্দের এপ্রিলে এর প্রথম সংস্করণটি প্রকাশিত হয়েছিল ।
   এর দ্বিতীয় সংস্করণটি প্রকাশিত হয়েছিল ১৪২৬ হিজরিতে জিলহজ মাসে , মুতাবিক ২০০৬ খ্রিস্টাব্দের জানুয়ারিতে ।
   ১৪২৯ হিজরির জুমাদিউস সানি, মুতাবিক ২০০৮ খ্রিস্টাব্দে জুন মাসে এর তৃতীয় সংস্করণ প্রকাশিত হয়েছিল ।
   হিজরি ১৪৩৩ সনের রবিউস সানিতে, মুতাবিক ২০১২ খ্রিস্টাব্দের মার্চ মাসে এর চতুর্থ সংস্করণ প্রকাশিত হয়েছিল ।
  
  তথ্যসূত্র 
  
  বিষয়শ্রেণী:আরবি ভাষার ওয়েবসাইট
title: মাকতাবা শামিলা